title: Решение (EC) 2017/1373 на Комисията от 24 юли 2017 година за одобряване, от името на Европейския съюз, на изменение на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания

text:
               25.7.2017

               BG

               Официален вестник на Европейския съюз

               L 193/4

         РЕШЕНИЕ (EC) 2017/1373 НА КОМИСИЯТА
   от 24 юли 2017 година
   за одобряване, от името на Европейския съюз, на изменение на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение (ЕС) 2016/870 на Съвета от 24 май 2016 г. относно сключването, от името на Европейския съюз, на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години (1), и по-специално член 3 от него,
   като има предвид, че:

               (1)

               С член 10 от Споразумението за партньорство в областта на рибарството между Европейската общност и Ислямска република Мавритания (2) (наричано по-долу „споразумението“), одобрено с Регламент (ЕО) № 1801/2006 на Съвета (3), се създава съвместен комитет, който отговаря за наблюдаване на прилагането на посоченото споразумение, и по-специално за наблюдаване на изпълнението, тълкуването и гладкото му функциониране.

               (2)

               В член 3, параграф 3.9 от протокола за определяне на възможностите за риболов и на финансовото участие, предвидени в споразумението (наричан по-долу „протоколът“), одобрен с Решение (ЕС) 2016/870, се определят условията за усвояване на остатъка от предвидената в предишния протокол секторна подкрепа за насърчаване на устойчивия риболов за периода 2013—2014 г.

               (3)

               С размяна на писма от 10 март и от 3 април 2017 г. се проведе извънредно заседание на съвместния комитет между Съюза и мавританските органи, чрез която размяна страните се споразумяха за изменение на протокола с цел удължаване на крайния срок за усвояване на посочения остатък.

               (4)

               Преди посоченото заседание на съвместния комитет Комисията предаде на Съвета подготвителен документ, в който подробно са изложени елементите на планираната позиция на Съюза и който беше одобрен.

               (5)

               Изменението на протокола следва да бъде одобрено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Одобрява се от името на Съюза замяната на член 3, параграф 3.9, второто изречение от протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания, с текста на приложението към настоящото решение, съгласуван чрез размяна на писма между членовете на съвместния комитет, създаден съгласно член 10 от посоченото споразумение.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 24 юли 2017 година.

            За Комисията

            Председател

         Jean-Claude JUNCKER

      (1)  ОВ L 145, 2.6.2016 г., стр. 1.

      (2)  ОВ L 343, 8.12.2006 г., стр. 4.

      (3)  Регламент (ЕО) № 1801/2006 на Съвета от 30 ноември 2006 г. относно сключването на Споразумение за партньорско сътрудничество в областта на рибарството между Европейската общност и Ислямска република Мавритания (ОВ L 343, 8.12.2006 г., стр. 1).

      ПРИЛОЖЕНИЕ
      Извлечение от размяната на писма между членовете на съвместния комитет, създаден съгласно член 10 от Споразумението за партньорство в областта на рибарството между Европейската общност и Ислямска република Мавритания (текст на член 3, параграф 3.9, второто изречение от протокола).

         „Въпреки това, остатъкът от секторната подкрепа за 2013—2014 г. трябва да се усвои не по-късно от двадесет (20) месеца след датата на временното прилагане на настоящия протокол, като в противен случай ще бъде считан за изчерпан и няма да може да бъде изплатен.“


title: 2013/62/ЕС: Решение на Съвета от 22 януари 2013 година за назначаване на член и заместник-член от Португалия в Комитета на регионите

text:
               25.1.2013

               BG

               Официален вестник на Европейския съюз

               L 22/24

         РЕШЕНИЕ НА СЪВЕТА
   от 22 януари 2013 година
   за назначаване на член и заместник-член от Португалия в Комитета на регионите
   (2013/62/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Португалия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове в Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Carlos CESAR се освободи едно място за член на Комитета на регионите.

               (3)

               След изтичането на мандата на г-н André BRADFORD се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           Г-н Vasco Ilídio ALVES CORDEIRO, Presidente do Governo Regional dos Açores

                     и

               б)

               за заместник-член:

                           —

                           Г-н Rodrigo VASCONCELOS DE OLIVEIRA, Subsecretário Regional da Presidência para as Relações Externas.

         Член 2
   Настоящото решение влиза в сила в деня на приемането му.

      Съставено в Брюксел на 22 януари 2013 година.

            За Съвета

            Председател

         M. NOONAN

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2011/535/ЕС: Решение на Европейския парламент и на Съвета от 6 юли 2011 година относно мобилизиране на средства от фонд „Солидарност“ на Европейския съюз съгласно точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               13.9.2011

               BG

               Официален вестник на Европейския съюз

               L 236/6

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 6 юли 2011 година
   относно мобилизиране на средства от фонд „Солидарност“ на Европейския съюз съгласно точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2011/535/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2),
   като взеха предвид предложението на Европейската комисия,
   като имат предвид, че:

               (1)

               Европейският съюз създаде фонд „Солидарност“ на Европейския съюз („Фондът“) в израз на солидарност с населението от регионите, засегнати от бедствия.

               (2)

               Междуинституционалното споразумение от 17 май 2006 г. позволява мобилизиране на средства от Фонда в рамките на годишния таван от един милиард евро.

               (3)

               Регламент (ЕО) № 2012/2002 съдържа разпоредбите, съгласно които могат да бъдат мобилизирани средства от Фонда.

               (4)

               Словения, Хърватия и Чешката република подадоха заявления за мобилизиране на средства от Фонда във връзка с бедствия, причинени от тежки наводнения,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за 2011 финансова година се мобилизират средства от фонд „Солидарност“ на Европейския съюз за осигуряването на сумата от 19 546 647 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 6 юли 2011 година.

            За Европейския парламент

            Председател

         J. BUZEK

            За Съвета

            Председател

         M. DOWGIELEWICZ

      (1)  ОВ C 139, 14.6.2006 г., стр. 1.

      (2)  ОВ L 311, 14.11.2002 г., стр. 3.


title: Решение (ЕС) 2015/1696 на Европейския парламент от 29 април 2015 година относно приключването на сметките на съвместното предприятие „Чисто небе“ за финансовата 2013 година

text:
               30.9.2015

               BG

               Официален вестник на Европейския съюз

               L 255/377

      РЕШЕНИЕ (ЕС) 2015/1696 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на съвместното предприятие „Чисто небе“ за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на съвместното предприятие „Чисто небе“ за финансовата 2013 година,

                  —

                  като взе предвид доклада на Сметната палата относно годишните отчети на съвместното предприятие „Чисто небе“ за финансовата 2013 година, придружен от отговорите на съвместното предприятие (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на съвместното предприятие във връзка с изпълнението на бюджета за финансовата 2013 година (05306/2015 — C8-0049/2015),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 209 от него,

                  —

                  като взе предвид Регламент (ЕО) № 71/2008 на Съвета от 20 декември 2007 г. за създаване на съвместно предприятие „Чисто небе“ (5),

                  —

                  като взе предвид Регламент (ЕО) № 558/2014 на Съвета от 6 май 2014 г. за създаване на съвместно предприятие „Чисто небе“ (6), и по-специално член 1, параграф 2 и член 12 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (7),

                  —

                  като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (8),

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0107/2015),

         1.

            Одобрява приключването на сметките на съвместното предприятие „Чисто небе“ за финансовата 2013 година.

         2.

            Възлага на своя председател да предаде настоящото решение на изпълнителния директор на съвместното предприятие „Чисто небе“, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 452, 16.12.2014 г., стр. 17.

         (2)  ОВ C 452, 16.12.2014 г., стр. 18.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 30, 4.2.2008 г., стр. 1.

         (6)  ОВ L 169, 7.6.2014 г., стр. 77.

         (7)  ОВ L 357, 31.12.2002 г., стр. 72.

         (8)  ОВ L 38, 7.2.2014 г., стр. 2.


title: 2011/566/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2009 година

text:
               27.9.2011

               BG

               Официален вестник на Европейския съюз

               L 250/125

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2009 година
   (2011/566/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2009 година,
   като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2009 година, придружен от отговорите на Центъра (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 г. относно създаване на Център за преводи за органите на Европейския съюз (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0119/2011),

               1.

               Освобождава от отговорност директора на Центъра за преводи за органите на Европейския съюз във връзка с изпълнението на бюджета на Центъра за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 119.

      (2)  ОВ L 248, 16.9.2002 г., стр. 1.

      (3)  ОВ L 314, 7.12.1994 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/126

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението за освобождаване от отговорност във връзка с изпълнението на бюджета на Центъра за преводи за органите на Европейския съюз за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2009 година,
   като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2009 година, придружен от отговорите на Центъра (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 г. относно създаване на Център за преводи за органите на Европейския съюз (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0119/2011),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и че свързаните с тях операции са законосъобразни и редовни,

               Б.

               като има предвид, че на 5 май 2010 г. Парламентът освободи директора на Центъра за преводи за органите на Европейския съюз от отговорност във връзка с изпълнението на бюджета на Центъра за финансовата 2008 г. (5) и в резолюцията, придружаваща решението за освобождаване от отговорност, Парламентът, наред с другото:

                           —

                           отбеляза забележката на Сметната палата в доклада ѝ за 2006 г., че за 2006 г. натрупаният бюджетен излишък е бил 16 900 000 EUR, като през 2007 г. Центърът е трябвало да възстанови на своите клиенти 9 300 000 EUR, и че през 2008 г. излишъкът е възлизал на 26 700 000 EUR; изрази съгласие със становището на Сметната палата, че натрупването на подобни излишъци предполага недостатъчна прецизност на методите на ценообразуване на Центъра по отношение на неговите преводи;

                           —

                           призова Комисията и Центъра да се опитат да разрешат бързо спора за пенсионните вноски на служителите;

               В.

               като има предвид, че бюджетът на Центъра за 2009 г. възлизаше на 62 630 000 EUR, което е с 4,48 % повече от неговия бюджет за 2008 г.,

      Изпълнение

               1.

               Приветства плана на Центъра за извършване на междинен преглед на неговата стратегия за периода 2008—2012 г.; все пак призовава Центъра да доразвие оценката на своите резултати чрез подобряване на връзките между стратегическите дейности и мерките, предвидени в неговата работна програма, както и чрез преразглеждане на показателите за наблюдение на неговото изпълнение, с цел изпълняване на критериите за конкретни, измерими, постижими, реалистични и срочни цели (SMART).

               2.

               Отбелязва, че през 2009 г. обемът на услугите на Центъра (под формата на преведени страници) за институциите на ЕС се е увеличил с 41 % в сравнение с 2008 г.

               3.

               Приветства Центъра за това, че е представил под формата на таблица, приложена към доклада на Сметната палата за 2009 г., съпоставка между дейностите, извършени през 2008 и 2009 г., с цел да се даде възможност на органа по освобождаване от отговорност да направи по-добра оценка на резултатите от дейността на Центъра през две последователни години.

      Финансово управление

               4.

               Призовава Центъра систематично да прилага член 8.2 от своя Финансов регламент, в който се посочва, че „бюджетните кредити за поети задължения покриват цялата стойност на правните задължения, поети през текущата финансова година“.

      Бюджетен излишък в противоречие с разпоредбите на Регламента за създаване на Центъра

               5.

               Изисква от Центъра да предприеме по-ефективни мерки с цел отстраняване на неговия все по-голям излишък; всъщност отбелязва, че вече години наред Центърът трупа бюджетен излишък в противоречие с разпоредбите на Регламент (ЕО) № 2965/94, излишък, който през 2009 г. достигна сумата от 24 000 000 EUR, като през 2008 г. той възлизаше на 26 700 000 EUR, през 2006 г. — на 16 900 000 EUR, през 2005 г. — на 10 500 000 EUR, а през 2004 г. — на 3 500 000 EUR; отбелязва, че този излишък се дължи главно на липсата на точност в прогнозите за заявките за писмени преводи, подавани от клиентите на Центъра.

               6.

               Все пак приветства инициативата на Центъра за възстановяване на неговите клиенти на сумата от 11 000 000 EUR през 2009 г.; също така подчертава, че през 2007 г. Центърът вече възстанови 9 300 000 EUR на клиентите си.

      Пенсионни вноски към пенсионната схема на Комисията

               7.

               Отбелязва, че на 12 февруари 2010 г. Съдът на Европейския съюз оцени като явно недопустима жалбата на Комисията (T-456/07) (6), в която Центърът се приканва да плати вноска, представляваща частта от финансирането за пенсионната схема на Общността за финансовите години 1998—2005.

               8.

               Приветства Центъра за това, че е положил усилия за намиране на решение на този конфликт по взаимно споразумение с Комисията, като е използвал част от своя бюджетен излишък (18 300 000 EUR) за плащане на вноските на работодателя към пенсионната схема на Комисията.

      Счетоводна система

               9.

               Насърчава Центъра да осигури наличието на подходяща система за счетоводна заверка от счетоводителя; припомня, че липсата на система за счетоводна заверка означава, че Центърът поема отговорността на своя счетоводител за обявяването на годишния доклад за дейността на Центъра.

               10.

               Призовава Центъра да информира органа по освобождаване от отговорност за мерките, предложени за постигане на ефективно функциониране на счетоводната система ABAC; припомня на Центъра, че тъй като той не притежава необходимата компетентност за поддържане на системата SI2, съществува значителен риск за непрекъснатостта на неговите финансови операции до момента на задействане на системата ABAC.

      Човешки ресурси

               11.

               Призовава Центъра да включи информация за чувствителни функции в длъжностните характеристики и да гарантира посочването на всички въведени проверки за намаляване на риска.

               12.

               Насърчава Центъра да актуализира правилата за прилагане по отношение на обучението и да определи нови срокове за това; подкрепя Центъра за мерките, които е предприел за упражняване на ефективен контрол върху качеството на провежданите от него обучителни курсове.

      Вътрешен одит

               13.

               Признава, че Центърът е изпратил на органа по освобождаване от отговорност доклад, изготвен от неговия директор, обобщаващ съдържанието на препоръката на службата за вътрешен одит съгласно член 72, параграф 5 от рамковия Финансов регламент; все пак призовава директора на Центъра да предостави конкретна информация относно съдържанието на препоръките, отправени от службата за вътрешен одит.

               14.

               Признава, че през 2009 г. службата за вътрешен одит извърши одит на мониторинга и на градивни елементи от декларацията за достоверност на Центъра; насърчава Центъра да подобри допълнително своята вътрешна система за контрол, системата си за мониторинг и процеса за получаване на увереност.

               15.

               Също така призовава Центъра да разработи подробна писмена процедура, определяща ролите, сроковете и работните задачи, свързани с изготвянето, заверяването и осчетоводяването на платежни нареждания за възстановяване на неправомерно извършени разходи за преводачески услуги, извършени за клиенти.

               16.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (7) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 119.

      (2)  ОВ L 248, 16.9.2002 г., стр. 1.

      (3)  ОВ L 314, 7.12.1994 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 119.

      (6)  Сборник 2010 г., стр. II-00183.

      (7)  Приети текстове, P7_TA(2011)0163 (вж. страница 269 от настоящия брой на Официален вестник).


title: Решение на Комисията от 29 април 2004 година относно приемането на общ план за управление на кризите в областта на безопасността на храните/фуражите

text:
Важна правна забележка

|

32004D0478

Официален вестник n° L 160 , 30/04/2004 стр. 0098 - 0110 Официален вестник n° L 160 , 30/04/2004 стр. 0100 - 0112 Официален вестник n° L 160 , 30/04/2004 стр. 0100 - 0113 Официален вестник n° L 160 , 30/04/2004 стр. 0098 - 0111 Официален вестник n° L 160 , 30/04/2004 стр. 0123 - 0135 Официален вестник n° L 160 , 30/04/2004 стр. 0106 - 0118 Официален вестник n° L 160 , 30/04/2004 стр. 0106 - 0119 Официален вестник n° L 160 , 30/04/2004 стр. 0105 - 0118 Официален вестник n° L 160 , 30/04/2004 стр. 0099 - 0111 специално чешко издание глава 15 том 08 стр. 489  - 500 специално испанско издание глава 15 том 08 стр. 489  - 500 специално унгарско издание глава 15 том 08 стр. 489  - 500 специално литвийско издание глава 15 том 08 стр. 489  - 500 LV.ES глава 15 том 08 стр. 489  - 500 MT.ES глава 15 том 08 стр. 489  - 500 PL.ES глава 15 том 08 стр. 489  - 500 SK.ES глава 15 том 08 стр. 489  - 500 специално словенско издание глава 15 том 08 стр. 489  - 500

		20040429Решение на Комисиятаот 29 април 2004 годинаотносно приемането на общ план за управление на кризите в областта на безопасността на храните/фуражите(2004/478/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания към законодателството в областта на храните, за създаване на европейски орган за безопасност на храните и за определяне на процедури относно безопасността на храните [1], и по-специално член 55 от него,като има предвид, че:(1) Член 55 от Регламент (ЕО) № 178/2002 предвижда, че Комисията, в близко сътрудничество с европейския орган за безопасност на храните, наричан по-долу "Органът", и държавите-членки, съставя общ план за управление на кризите в областта на безопасността на храните/фуражите.(2) Проектът за общ план беше предмет на консултации с Органа и беше обсъден подробно с държавите-членки посредством Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1С настоящото се създава общ план за управление на кризите в областта на храните/фуражите, който е предвиден в член 55 от Регламент (ЕО) № 178/2002 и определен в приложението.Член 2Настоящото решение влиза в сила в първия ден от месеца, следващ този на публикуването му в Официален вестник на Европейския съюз.Съставено в Брюксел на 29 април 2004 година.За КомисиятаDavid ByrneЧлен на Комисията[1] ОВ L 31, 1.2.2004 г., стр. 31. Регламент, последно изменен с Регламент (ЕО) № 1642/2003 (ОВ L 245, 29.9.2003 г., стр. 4).--------------------------------------------------20040429ПРИЛОЖЕНИЕОБЩ ПЛАН ЗА УПРАВЛЕНИЕ НА КРИЗИТЕ В ОБЛАСТТА НА ХРАНИТЕ/ФУРАЖИТЕ1. Обхват на общия план за управление на кризите в областта на храните/фуражитеРаздел 3 от глава IV от Регламент (ЕО) № 178/2002 предвижда нови методи на управление на риска в областта на храните/фуражите: създаване от Комисията на кризисен център, в който участва Органът, и приемане на общ план за управление на кризите в областта на храните/фуражите, който по-специално установява практическите процедури, които са необходими за управлението на кризите. Общият план за управление на кризите в областта на храните/фуражите се нарича по-долу "общият план".Трите членове от раздел 3 са взаимно свързани.Член 55 предвижда, че в близко сътрудничество с Органа и държавите-членки, Комисията съставя общ план за управление на кризите в областта на храните и фуражите, в който се определят кризисните ситуации и практическите процедури, които са необходими за управление на кризите, включително и принципите на прозрачност, които се прилагат, както и комуникационна стратегия.Член 56 предвижда създаването на кризисен център от Комисията.Член 57 определя задачите на кризисния център.По-специално съгласно член 55, общият план определя видовете ситуации, които включват преките и косвените рискове за здравето на човека, които произтичат от храни и фуражи, и които е малко вероятно да бъдат предотвратени, елиминирани или намалени до приемливо ниво чрез съществуващите разпоредби или чрез прилагането на членове 53 и 54.В допълнение член 56 предвижда, че Комисията създава кризисен център "когато установи ситуация, която включва сериозен пряк или косвен риск за здравето на човека, който произтича от храни или фуражи и рискът не може да се предотврати, елиминира или намали чрез съществуващите разпоредби, или не може да се управлява адекватно само чрез прилагането на членове 53 и 54".Следователно общият план определя:- кризисните ситуации,- процедурата, която води до прилагане на общия план,- създаването на мрежа от кризисни координатори,- практическите процедури за управление на кризите,- ролята на кризисния център,- функционирането на практика на кризисния център (състав, средства за опериране, действия),- връзката между кризисния център и процеса на вземане на решения,- разрешението на кризите,- процедурите на управление в случай на възможен сериозен риск,- комуникационната стратегия,- принципите на прозрачност.Процедурите за управление, които са създадени от общия план, представляват насоки, приложими за държавите-членки, Органа и Комисията.2. Кризисни ситуации2.1 Кризисни ситуации, при които се съдържа сериозен пряк или косвен риск за здравето на човекаКризисните ситуации са тези, при които критичните фактори се намесват на такова ниво, при което Комисията счита, че управлението на въпросния риск, предизвикан от храни/фуражи, е от такава сложност, че не може да се управлява адекватно със съществуващите разпоредби или само чрез прилагане на членове 53 и 54.Опитът показва, че ситуациите, които включват риск, обикновено се управляват по подходящ начин, като се използват съществуващите процедури. Това означава, че ситуациите, които следва да се считат за кризисни, ще бъдат много малко на брой, за да не бъдат изключение.Тези критични фактори са по-специално следните:ситуацията включва сериозен пряк или косвен риск за здравето на човека и/или се възприема или се разгласява като такава, или може да бъде възприета или разгласена като такаваирискът се разпространява или може да се разпространи върху по-голяма част от хранителната веригаимного вероятно е рискът да се разпространи в няколко държави-членки и/или страни, които не са членки на Общността.Общият план предполага създаването на кризисен център, когато се счита, че прекият или косвеният риск е сериозен. Общият план следователно включва в почти всички случаи създаването на кризисен център.2.2. Кризисни ситуации, при които има възможен сериозен рискВажно е в общия план да се предвидят случаи, при които рискът е само потенциален, но може да се превърне в сериозен риск, за който е малко вероятно да бъде предотвратен, елиминиран или намален чрез съществуващите разпоредби или само чрез прилагането на членове 53 и 54. В този случай не се създава кризисен център, а се приемат адекватни разпоредби, с които да се гарантира ефективното управление на този вид ситуация.3. Процедура, която води до прилагането на общия планИнформацията, която вероятно води до прилагането на общия план за управление на кризите в областта на храните/фуражите и когато е целесъобразно, до създаването на кризисен център, може да произлиза от:- бързо нотифициране при риск (система за бързо предупреждение при риск, свързан с храните и фуражите),- информация от държавите-членки (други видове нотифициране, информация, подадена в Постоянния комитет по хранителната верига и здравето на животните и т.н.),- информация от Органа,- доклади от Службата по храните и ветеринарните въпроси (СХВ),- информация от епидемиологичната мрежа на ЕС,- информация от страни, които не са членки на Общността или международни органи,- всякакви други източници (групи потребители, индустрията, други заинтересувани лица, медии и т.н.)Когато при анализирането на информацията относно рисковете Комисията приеме становището, че условията, които са установени в точки 2.1. или 2.2. могат да бъдат изпълнени, тя съставя предварителен договор с държавата/ите-членка/и относно извършването на преглед на ситуацията и заедно с Органа иска информация за включения риск.Въз основа на оценката на цялата налична информация, свързана с това, Комисията определя дали са спазени условията, определени в точки 2.1. или точка 2.2.4. Създаване на мрежа от кризисни координаториВсяка държава-членка, Органът и Комисията определят по един кризисен координатор и негов заместник на подходящо ниво. Имената и информацията за контакт с определените координатори или заместници се нотифицира на Комисията.Срещите на координаторите се организират от Комисията в кратък срок след тяхното назначаване. На първата среща Комисията разпространява наръчник, които съдържа пълен списък на координаторите и техните заместници, както и подробна информация за контакт. Наръчникът също така съдържа списък с референтните лаборатории в Общността. Практическите оперативни процедури ще се дискутират така, че например да се гарантира, че в случай на криза всеки координатор може да бъде уведомен с кратко съобщение или че ефективното сътрудничество се гарантира от комуникационна стратегия при рискове (виж точка 7). Заинтересованите страни се информират за резултатите от тези срещи, които представляват интерес за тях.Практическите процедури следва да гарантират бързина на действията. Когато е необходимо, те ще бъдат приложени към общия план.5. Практически процедури за управление на кризите, които включват сериозен пряк или косвен риск за здравето на човека5.1. Създаване на кризисен центърКогато при анализирането на информацията относно риска Комисията приеме виждането, че могат да възникнат условията, изброени в точка 2.1., и по-специално, че е вероятно рискът да бъде сериозен, тя предварително осъществява контакт със засегнатата/ите държава/и-членка/и, за да извършат преглед на ситуацията и заедно с Органа да изискват информация относно включения риск.Въз основа на оценката на цялата налична информация Комисията създава кризисен център, ако счита, че условията, посочени в точка 2.1, са налице.Комисията незабавно информира държавите-членки и Органа, че е създаден кризисен център.Решението за създаване на кризисен център ще означава, че точки 5, 7 и 8 от общия план се отнасят за всички засегнати страни (Комисията, Органа, държавите-членки).5.2. Роля на кризисния центърКризисният център отговаря за събиране и оценка на всички данни, които имат отношение към случая, и определя възможните варианти за управление на кризата.Той също така има за задача да информира обществеността относно въпросния риск и мерките, които са предприети във връзка с това.Кризисният център е допълнително средство за гарантирането на това кризите да се управляват ефективно чрез осигуряване на по-добра координация и чрез предприемане на бързи мерки. Като резултат от това всички членове на кризисния център съдействат при събиране и предаване на цялата налична информация по случая; те също така работят заедно върху оценката на събраните данни и определят подходящите варианти за управление на риска. Членовете на кризисния център съща така съдействат при осъществяването на комуникацията и определят най-добрия начин за информиране на гражданите при спазване на принципа на прозрачност.Въпреки това кризисният център не отговаря за вземането на решения относно управлението на риска или за прилагането на законодателството (контролен аспект).Неговите оперативни методи не заместват процедурите, които се използват в рамките на правомощията на Комисията или държавите-членки или на самия Орган.Като последица от това, решенията относно управлението на кризите се приемат в съответствие със съществуващите специфични процедури (по-специално процедурите в рамките на комитологията).Всяка държава-членка продължава да носи отговорност за управлението на официалните проверки на своя територия. Специфичните процедури, които са въведени от тях за координиране на необходимите спешни проверки при кризисни ситуации, ще се запазят. Генералната дирекция по здравето и защитата на потребителите отговаря за изпращането, при необходимост, на спешни мисии от Европейската службата по храните и ветеринарните въпроси.По същия начин Органът продължава да носи отговорност за управлението на процедурите, чрез които се осигурява получаването на научно становище в случаите, когато е направено искане за спешно научно становище от Научния комитет или някой от неговите научни колегии.5.3. Практическо функциониране на кризисния центърУстройствоКризисният център се състои от кризисните координатори (или техните заместници) на Комисията и Органа, кризисния/те координатор/и на държавите-членки, които са пряко засегнати, и от други представители на Общността, Органа и държавата/ите-членка/и, която/които е/са пряко засегната/и. Органът осигурява необходимото научно и техническо съдействие.Целта на кризисния център ще бъде да улеснява извършването на бързи и ефикасни действия. Неговите членове ще участват в редовни или извънредни срещи на кризисния център и ще трябва да демонстрират високо ниво на познания и ангажираност. Те ще трябва да могат да поемат многобройни отговорности, което означава, че е необходимо да се определят хора с високо ниво на отговорност в сектора на храните/фуражите.Кризисният център може да приеме, че за управлението на кризата са необходими познанията и на други публични или частни лица, и може да поиска постоянното или специално за случая сътрудничество на тези лица. Например може да се поиска в кризисния център да вземат участие експерти от Общността или националните референтни лаборатории, когато са необходими техните познания по отношение на лабораторните анализи.Лицата в Комисията и Органа, отговорни за комуникацията при безопасността на храните и фуражите, се включват в работата на кризисния център.Практически процедури при оперирането на кризисния центърКризисният координатор на Комисията (или неговият заместник) председателства кризисния център. Председателят по-специално осигурява връзката между работата на кризисния център и процеса на взимане на решения. Той/тя се подпомага от съответния/те технически експерт/и от съответния/ите компетентен/ни отдел/и в Комисията.Председателят гарантира гладкото функциониране на кризисния център и разпределението на задачите между членовете, като взима предвид тяхната компетентност.Колкото е възможно по-скоро след взимането на решението за създаване на кризисен център, председателят кани координатора на Органа и координаторите на държавите-членки, които са пряко засегнати от кризата, на първа среща на кризисния център. Координаторите могат да бъдат придружавани от ограничен брой лица. Председателят може да определи максималния брой придружаващи лица.Координаторът на Органа и координаторите на държавите-членки, които участват в кризисния център, трябва да осигурят адекватното си участие на срещите на кризисния център по отношение на възможността за присъствие, познанията им и нивото на отговорност. По-конкретно това означава, че кризисният координатор или неговият заместник ще присъстват на всички срещи и ще бъдат придружавани от съответния брой лица.Органът отговаря за предоставянето на научно и техническо съдействие, ако е необходимо, и по-специално относно състоянието на научните познания (събиране и оценка на цялата налична информация, засягаща въпросния риск).Кризисният център отговаря за поддържането на близки контакти със засегнатите заинтересовани страни, и по-специално когато е необходимо да бъде предоставена информацията.Средства за функциониранеКомисията осигурява персонал за секретариата при провеждането на срещите на кризисния център (за съставянето на протоколи и т.н.) и предоставя на разположение на кризисния център всички човешки и материални ресурси, които са необходими за гладкото му функциониране (и по-специално помещения за срещи, средства за комуникация и т.н.).Кризисният център ще използва съществуващите технически средства за мрежата на Системата за бързо уведомяване при риск, свързан с храните и фуражите, за да предава и разпространява информация, особено що се отнася до искания за информация от държавата/ите-членка/и, както и информацията, предоставена от нея/тях.Действия, които се предприемат от кризисния центърВ съответствие с член 57, посочен по-горе, кризисният център предприема следните действия:- Действия, колкото е възможно по-ефективни, по отношение събирането на съответните научни данни и цялата научна информация, чрез която става възможно управлението на въпросния риск. И по-специално:- предоставяне на различните членове на кризисния център на наличната научна информация,- когато е необходимо, от членовете ще се изисква събирането на повече научна информация,- когато е необходимо, координация на действията, които са предприети, за да се компенсира липсата на научна информация,- когато е необходимо, от членовете ще се изисква осъществяване на контакт с международни организации, засегнатите заинтересовани страни и държави, които не са членки на Общността, за да се гарантира, че цялата значима информация е налице и е разпространена,- когато е необходимо, кризисният център може да поиска съдействие от референтните лаборатории на Общността.При разпределянето на задачи по събирането на научни данни се вземат предвид специфичната компетентност на Органа и механизмите за обмен на научни данни, които вече са въведени от Органа по тези въпроси (мрежи на Органа).Разпределението на задачи по събирането на научни данни може също така да включва, където е целесъобразно, помощта от други мрежи, които се управляват от Комисията, такива каквито са системата за бързо предупреждение и действие (EWRS) в областта на болестите по човека или системата за известяване на болестите сред животните ADNS в областта на здравето на животните, или мрежите, които действат в областта на изследванията и се управляват от Генерална дирекция "Изследвания".- Действия, засягащи събирането на други значими данни (данни, различни от научните, посочени по-горе). И по-специално:- обмен на всички налични данни, които се отнасят по случая (резултати от официални проверки, резултати от анализи, извършени от официални референтни лаборатории, данни, получени от страни, които не са членки на Общността и т.н.),- когато е необходимо, с оглед събирането на повече информация, задачите се разпределят между членовете,- когато е необходимо, с оглед осъществяването на контакт с международни организации, засегнати заинтересовани лица и страни, които не са членки на Общността, задачите се разпределят между членовете, с което да се гарантира, че цялата информация, която се отнася по случая, е на разположение и е предоставена.- Действия, които засягат оценката на наличната информация. По-специално:- обмен на оценките, които вече са направени от членовете, по-специално от Органа, или такива оценки, които са на разположение по някакъв друг начин,- организация на оценката на риска, като се вземе предвид специфичната роля на Органа при осигуряване на научното и техническо сътрудничество на кризисния център, без да се накърнява възможността за искане на официално научно становище от Органа,- когато е необходимо, използване на референтните лаборатории на Общността за техническо съдействие в аналитичен аспект.- Действия, които засягат определянето на възможните варианти за предотвратяване, елиминиране или намаляване до приемливо ниво на риска за здравето на човека и актуализиране на тези възможности на базата на новата предоставена информация и развитието на ситуацията. По-специално:- членовете на кризисния център работят заедно, за да определят наличните варианти,- те съставят обща позиция относно наличните варианти; тази позиция включва, за всеки вариант, обосновка на определянето на този вариант, и по-специално основните резултати от оценката на наличните данни.- Действия, които засягат организирането на уведомяването на обществеността за съществуващия риск и предприетите мерки.Този въпрос е разгледан по-подробно в точка 7.За всички видове мерки, които са предприети, кризисният център може да поиска постоянно или специално за случая съдействие на определени лица, когато техните познания се считат за необходими.5.4. Връзка между кризите и процеса на вземане на решенияДействия, свързани с управлението на кризитеДействията, свързани с управлението на кризите, включват всички действия, които са необходими за предотвратяване, намаляване и елиминиране на включения риск: кризисният център отговаря за определени видове действия, а Комисията и/или държавите-членки — за останалите. Предприетите мерки не накърняват възможността, посочена в член 53, параграф 2, Комисията да приема допълнителни мерки при спешни случаи след консултации със засегнатите държави-членки и информиране на останалите държави-членки.Стъпка 1- Комисията свиква кризисния център веднага след неговото създаване.- Кризисният център предприема действията, посочени в точки 5, 7 и 8.Стъпка 2- Определените от кризисния център варианти се предават на Комисията, която ги препраща незабавно на държавите-членки.- При необходимост Комисията подготвя мерките, които трябва да бъдат предприети. Тя може също да поиска от Органа да представи спешно научно становище, ако се счита за необходимо наличието на официално научно становище на Органа.Стъпка 3- При необходимост среща на Постоянния комитет по хранителната верига и здравето на животните, на която се проучва и се дава становище относно предложените мерки.- При необходимост приемане на спешни мерки, и по-специално въз основа на процедурите, предвидени в членове 53 и 54 от Регламент (ЕО) № 178/2002.- В случай на искане за спешно научно становище Органът предприема необходимите мерки, за осигуряване на възможно най-бързо предоставяне на становището.Постоянни действия, които трябва да се предприемат по време на криза- По време на кризата кризисният център постоянно събира и прави оценка на данните, които се отнасят до случая и прави преоценка на възможните варианти. Актуализираните варианти се предават на Комисията и на държавите-членки. Комисията може да подготви изменени мерки и да ги предостави за разглеждане от страна на Постоянния комитет по хранителната верига и здравето на животните.- По време на кризата Постоянния комитет по хранителната верига и здравето на животните провежда редовни и извънредни срещи, за да гарантира, че всички необходими данни са представени, по-специално при приемането на всички необходими мерки и при проследяване на прилагането на мерките за управление на кризата (доклади от засегнатите държави-членки, предадени и дискутирани от Постоянния комитет по хранителната верига и здравето на животните).- Въз основа на комуникационната стратегия, посочена в точка 7, и в съответствие с принципа на прозрачност в точка 8, кризисният център информира по време на цялата криза обществеността и заинтересованите страни.Връзка между кризисния център и процеса на взимане на решения- Практическите механизми ще осигурят работата на кризисния център и процесът на взимане на решения да бъдат адекватно свързани. По-специално на Постоянния комитет постоянно се предоставя актуализирана информация относно работата на кризисния център и Органът се поканва на срещите на Постоянния комитет. Кризисният център се информира постоянно относно мерките, които са предприети като част от процеса на вземане на решения, за да се координира информацията по този въпрос.5.5. Разрешаване на кризатаОписаните по-горе процедури ще останат да се прилагат до разпускането на кризисния център. Когато Комисията, след консултации с кризисния център и в близко сътрудничество с държавите-членки чрез Постоянния комитет по хранителната верига и здравето на животните, прецени, че работата на кризисния център е приключила, тъй като рискът е поставен под контрол, тя може да разпусне кризисния център.5.6. Посткризисна оценкаПрави се цялостна посткризисна оценка, в която участват заинтересованите страни. След приключването на кризата, като се има предвид посткризисната оценка и въз основа на придобития опит, се провежда среща на кризисните координатори с цел подобряване на оперативните процедури за различните средства, които се използват при управление на кризите.6. Процедури за управление в случай на потенциален сериозен рискКогато при анализирането на информацията относно риска Комисията приеме мнението, че може да възникнат условията по точка 2.2., тя осъществява предварителен контакт със заинтересованата/ите държава/и-членка/и, за да направи преглед на ситуацията и заедно с Органа да изиска информация за включения риск.Въз основа на оценката на цялата налична информация, която засяга случая и ако Комисията счита, че условията по точка 2.2. са налице, Комисията незабавно информира държавите-членки и Органа, че точки 6, 7 и 8 от общия план са приложими.Възможно най-скоро след като е решено да се прилагат тези точки от общия план, Комисията предприема следните действия:- създава подходящите контакти с Органа и държавата/ите-членка/и, която/които е/са пряко засегната/и, за да поиска активизиране на техните вътрешни системи за управление на кризите. Когато е необходимо, се активизират механизмите за обмен на научни данни, разработени от Органа за спешни случаи (мрежа на Органа).- когато е необходимо, изисква активизиране на компетентните лаборатории и обмен на техните аналитични резултати.- създава подходящите контакти или провежда срещи с държавата/ите-членка/и, която/които е/са пряко засегната/и, и с Органа, за да се гарантира, че е предоставена цялата информация, свързана със случая (научни данни, контролни данни и т.н.).- предприема действия по отношение на комуникациите (виж точка 7). Прилагат се принципите на прозрачност, посочени в точка 8.Тези действия ще продължават, докато рискът бъде оценен възможно най-пълно. Ако рискът се счита за сериозен и ако Комисията счете, че условията по точка 2.1., са налице, се създава кризисен център и се прилагат процедурите, предвидени в точки 5, 7 и 8.Ако рискът не се счита сериозен, се прилагат съществуващите обикновени разпоредби за управление на риска.7. Комуникационна стратегииКризисният център разработва своя комуникационна стратегия, съобразявайки се със случая, който е налице, с цел да поддържа обществеността информирана относно риска и предприетите мерки.Тази комуникационна стратегия включва съдържанието на съобщението и момента на уведомяване за въпросния проблем, включително съответните разпореждания за неговото оповестяване.В комуникационната стратегия се взимат предвид специфичната компетентност и отговорности на всеки един от членовете на центъра, когато става въпрос за уведомяване на обществеността по съгласуван, последователен и прозрачен начин. За тази цел се създава разпоредба за следните процедури:- лицето от Комисията, отговорно за съобщенията в областта на безопасността на храните и фуражите, и лицето, отговорно за съобщенията от Органа, са приобщени към работата на кризисния център.- държавите-членки, които са пряко засегнати от кризата и следователно членове на кризисния център, правят всичко, с което могат да гарантират, че тяхната комуникационна политика следва комуникационната стратегия, координирана от кризисния център.- по същия начин държавите-членки, които не са членове на кризисния център, се присъединяват към стратегията, координирана от кризисния център чрез техните координатори за управление на кризата, с цел да се гарантира последователност по отношение на съобщенията относно рискове.Приетата от кризисния център стратегия включва използването на всички канали за комуникация, подходящи за възникналите случаи, с Европейския парламент и със страни, които не са членки на Общността, както и със засегнатите страни.Комуникационната стратегия, разработена от кризисния център, включва осъществяване при необходимост на подходящ предварителен контакт със заинтересованите страни, и по-специално когато е подадена информация по отношение на специфична търговска марка или име.Комуникационната стратегия взима предвид специфичните задачи на организациите на европейско равнище, които представляват заинтересованите страни при осигуряването на информация.Комуникационната стратегия ще включва създаването на подходящи координационни контакти със засегнатите страни, които не са членки на Общността, с цел да им се предостави ясна, точна и разбираема информация. Комуникационната стратегия също така включва и предаване на подходяща информация на страни, които не са членки на Общността, с която се уведомяват, че кризата е разрешена.Комуникационната стратегия гарантира, че комуникационните процеси са прозрачни и в съответствие с принципите, определени в точка 8.Когато е предадена информация съгласно точка 6 на общия план, също така се осигурява необходимата съгласуваност на комуникационните потребности. Контактите и срещите, предвидени в настоящата точка, осигуряват при необходимост разработването на комуникационната стратегия в съответствие с точка 7.8. Принципи на прозрачностКогато кризисният център издава съобщение, той полага всички необходими усилия, за да осигури прозрачност, отговаряща на принципите на публичната информация, предвидени в член 10 от Регламент (ЕО) № 178/2002.Общите правила за поверителност ще продължават да се прилагат. Освен това при обмена на информация, извършван в рамките на Системата за бързо предупреждаване в областта на безопасността на храните и фуражите, се прилагат специфичните правила за поверителност, предвидени в член 52 от Регламент (ЕО) № 178/2002.Когато кризисният център съобщава резултатите от работата, извършена от Органа от негово име, по отношение на резултатите от работата на Органа ще се прилагат принципите на прозрачност и поверителност, които са предвидени в членове 38 и 39 от Регламент (ЕО) № 178/2002.--------------------------------------------------


title: Решение (ЕС) 2015/1694 на Европейския парламент от 29 април 2015 година относно приключването на сметките на Европейската агенция за ГНСС за финансовата 2013 година

text:
               30.9.2015

               BG

               Официален вестник на Европейския съюз

               L 255/369

      РЕШЕНИЕ (ЕС) 2015/1694 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската агенция за ГНСС за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за ГНСС за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция за ГНСС за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕС) № 912/2010 на Европейския парламент и на Съвета от 22 септември 2010 г. за създаване на Европейската агенция за ГНСС, за отмяна на Регламент (ЕО) № 1321/2004 на Съвета за създаване на структури за управление на европейските сателитни радионавигационни програми и за изменение на Регламент (ЕО) № 683/2008 на Европейския парламент и на Съвета (5), и по-специално член 14 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0095/2015),

         1.

            Констатира, че окончателните годишни отчети на Европейската агенция за ГНСС са приложени към доклада на Сметната палата.

         2.

            Одобрява приключването на сметките на Европейската агенция за ГНСС за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската агенция за ГНСС, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 318.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 276, 20.10.2010 г., стр. 11.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2007 година

text:
               26.9.2009

               BG

               Официален вестник на Европейския съюз

               L 255/195

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2007 година
   (2009/679/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за безопасност и здраве при работа за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската агенция за безопасност и здраве при работа за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (4), и по-специално член 14 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0174/2009),

               1.

               Освобождава от отговорност директора на Европейската агенция за безопасност и здраве при работа във връзка с изпълнението на бюджета на Агенцията за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за безопасност и здраве при работа, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 26.

      (2)  ОВ C 311, 5.12.2008 г., стр. 50.

      (3)  ОВ L 248, 16.9.2002 г., стр. 1.

      (4)  ОВ L 216, 20.8.1994 г., стр. 1.

      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за безопасност и здраве при работа за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската агенция за безопасност и здраве при работа за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (4), и по-специално член 14 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0174/2009),

               A.

               като има предвид декларацията на Сметната палата, че е получила убедителни гаранции, че годишният отчет за финансовата 2007 година е достоверен и точен и че извършените операции са законосъобразни и правомерни;

               1.

               Отбелязва, че Сметната палата представи изцяло положителна декларация за достоверност и не отправи каквито и да било забележки.

               2.

               Поздравява Агенцията за постигнатото значително подобрение на финансовото ѝ управление през последните две години; насърчава Агенцията да продължи да се стреми към възможно най-високи стандарти по отношение на планирането, изпълнението и контрола на бюджета.

               3.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (6).

      (1)  ОВ C 278, 31.10.2008 г., стр. 26.

      (2)  ОВ C 311, 5.12.2008 г., стр. 50.

      (3)  ОВ L 248, 16.9.2002 г., стр. 1.

      (4)  ОВ L 216, 20.8.1994 г., стр. 1.

      (5)  ОВ L 357, 31.12.2002 г., стр. 72.

      (6)  Вж. страница 206 от настоящия брой на Официален вестник.


title: Решение на Съвета от 16 юни 2016 година за назначаване на седем членове на Управителния съвет на Европейския орган за безопасност на храните

text:
                  21.6.2016

                  BG

                  Официален вестник на Европейския съюз

                  C 223/7

            РЕШЕНИЕ НА СЪВЕТА
      от 16 юни 2016 година
      за назначаване на седем членове на Управителния съвет на Европейския орган за безопасност на храните
      (2016/C 223/08)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз,
      като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 25, параграф 1 от него,
      като има предвид, че:

                  (1)

                  От съществено значение е да се гарантират независимостта, високото научно качество, прозрачността и ефективността на Европейския орган за безопасност на храните (ЕОБХ). Абсолютно необходимо е също да се гарантира сътрудничеството на ЕОБХ с държавите членки.

                  (2)

                  Мандатът на седем от членовете на Управителния съвет на ЕОБХ изтича на 30 юни 2016 г.

                  (3)

                  Представеният от Комисията списък от кандидати беше разгледан с оглед назначаването на седем нови членове на Управителния съвет на ЕОБХ въз основа на предоставената от Комисията документация и предвид становището, изразено от Европейския парламент. Целта е да се гарантират най-висока степен на компетентност, широк спектър на съответни експертни знания, например в областта на управлението и публичната администрация, и възможно най-широко географско разпределение в рамките на Съюза.

                  4)

                  Съгласно член 25 от Регламент (ЕО) № 178/2002 четирима от членовете на Управителния съвет на ЕОБХ трябва да имат професионален опит в организации, представляващи потребителите и други групи интереси по хранителната верига. Един измежду седемте членове, чийто мандат изтича на 30 юни 2016 г., има такъв професионален опит. Ето защо този член следва да бъдe заменен от член със същия професионален опит,

            ПРИЕ НАСТОЯЩОТО РЕШЕНИЕ:
      Член 1
      Назначават се за членове на Управителния съвет на Европейския орган за безопасност на храните за периода от 1 юли 2016 г. до 30 юни 2020 г.:

                  —

                  Aivars BĒRZIŅŠ,

                  —

                  Zita ČEPONYTĖ (*),

                  —

                  Didier HOUSSIN,

                  —

                  Jaana HUSU-KALLIO,

                  —

                  Giuseppe RUOCCO,

                  —

                  Andrej SIMONČIČ,

                  —

                  Michael WINTER

            Член 2
      Настоящото решение влиза в сила в деня на приемането му.

         Съставено в Люксембург на 16 юни 2016 година.

               За Съвета

               Председател

            L. F. ASSCHER

         (1)  ОВ L 31, 1.2.2002 г., стр. 1.

         (*)  Професионален опит в организации, представляващи потребителите.